b'\n_START_ARTICLE_\nKrypteria\n_START_SECTION_\nYhtyeen historia\n_START_PARAGRAPH_\nVuonna 2001 Chris Siemons, Frank Stumvoll ja S.C. Kuschnerus saivat idean tehd\xc3\xa4 fantasia-musikaalialbumin. T\xc3\xa4m\xc3\xa4n projektin tuotos julkaistiin vuonna 2003 yhtyeen debyyttialbumina nimell\xc3\xa4 Krypteria vuonna 2003. koska perustajaj\xc3\xa4senet ajattelivat yhtyett\xc3\xa4\xc3\xa4n projektina, jossa voitaisiin k\xc3\xa4ytt\xc3\xa4\xc3\xa4 erityylisia solisteja, ket\xc3\xa4\xc3\xa4n ei hankittu tuolloin vakituiseksi solistiksi._NEWLINE_Noin vuotta my\xc3\xb6hemmin RTL Television -televisiokanava pyysi yhtyett\xc3\xa4 s\xc3\xa4velt\xc3\xa4m\xc3\xa4\xc3\xa4n "Liberatio"-nimisen hyv\xc3\xa4ntekev\xc3\xa4isyyskappaleen, jonka tuotto ohjattiin Intian Maharashtrassa vuonna 2005 tapahtuneen tulvan uhreille. Pian t\xc3\xa4m\xc3\xa4n j\xc3\xa4lkeen Ji-In otettiin yhtyeen vakituiseksi solistiksi._NEWLINE_Krypterian toinen musiikkialbumi In Medias Res julkaistiin vuonna 2005. Ji-In Cho vastatessa lauluosuuksista yhtye her\xc3\xa4tti huomiota vokalistin kotimaassa Etel\xc3\xa4-Koreassa, ja kyseiselt\xc3\xa4 albumilta irrotettu single Victoriam Speramus" nousi Etel\xc3\xa4-Korean listalla ykk\xc3\xb6seksi._NEWLINE_Krypterian seuraava levytys oli Evolution Principle, joka julkaistiin EP:n\xc3\xa4 vuonna 2006, ja t\xc3\xa4yspitk\xc3\xa4 studioalbumi Bloodangel\'s Cry julkaistiin 2007. Nelj\xc3\xa4nnen sudioalbuminsa Krypteria julkaisi nimell\xc3\xa4 My Fatal Kiss 2009 syksyll\xc3\xa4. Seuraava studioalbumi All Beauty Must Die julkaistiin 22, huhtikuuta 2011._NEWLINE_Krypteria j\xc3\xa4i tauolle vuonna 2012 solistin Ji-In Cho:n raskauden vuoksi. Sittemmin vuonna 2016 osa Krypterian j\xc3\xa4senist\xc3\xa4 perusti yhtyeen And Then She Came, joka on jatkanut Krypteriaa raskaammalla linjalla.\n_START_SECTION_\nEsiintyminen Suomessa\n_START_PARAGRAPH_\nSuomessa Krypteria on esiintynyt Nummirock-festivaalilla 23. kes\xc3\xa4kuuta 2007.'